OSS 117 se déchaîne

OSS 117 se déchaîne je francúzsko-taliansky dobrodružný, akčný a špionážny film z roku 1963 režiséra André Hunebella.

Je to prvý diel z oficiálnej pentalógie o agentovi OSS 117, ktorú inicioval André Hunebelle a Paul Cadéac.

V hlavných úlohách účinkovali Kerwin Mathews, Nadia Sanders, Irina Demick a Daniel Emilfork.

Dej 
Pri potápaní na Korzike za záhadných okolností zomiera americký tajný agent. Do Stredomoria je vyslaný ďalší elitný špión, agent OSS 117 (Kerwin Mathews), aby jeho smrť prešetril. Ten zisťuje, že jeho kolega musel zomrieť, pretože odhalil medzinárodný zločinecký gang, ktorý sa snaží pod morskou hladinou inštalovať tajné detekčné zariadenie, ktorého aktivizácia môže mať obrovské následky pre celú Európu. Šéfom zločineckej skupiny je Sacha Bounine (Daniel Emilfork). Sám OSS 117 padne do zajatia gangu, nečakanú podporu ale nachádza u krásnej dievčiny Brigitty (Nadia Sanders), ktorá ho oslobodí.

Fakty a zaujímavosti 
 Jediný čiernobiely film v Hunebelleovej pentalógii OSS 117.
 Film na natáčal na Korzike a v štúdiách Studios de Billancourt (Paris-Studios-Cinéma).
 Nakrúcanie začalo 18. februára 1963 a skončilo 27. marca 1963.
 Všetky akčné scény a kaskadérske kúsky reguloval a mal na starosti Claude Carliez.

Referencie

Externé odkazy 

 
 
 
 

Filmy z 1963
Francúzske filmy
Filmy podľa názvu
Francúzske akčné filmy
Filmy podľa knihy
Talianske filmy